Oljagvė
Oljagvė (isp. Ollagüe, keč. Ullawi) – masyvus andezitinis stratovulkanas Anduose, Bolivijos-Čilės pasienyje. Aukštis 5868 m. Aplink kalną driekiasi Oljagvės ir Karkotės druskos lygumos. Čilės pusėje, papėdėje įsikūrusi Oljagvės gyvenvietė. Pietiniame šlaite veikia fumarolės. Šiaurės vakariniu šlaitu eina nebenaudojamas kelias į sieros kasyklas, pasiekiantis 5650 m aukštį.